


La Junta de Govern Local en sessió de data 17/12/2020, ha aprovat les BASES ESPECÍFIQUES ESPECIFIQUES I CONVOCATORIA PER A LA CONCESSIÓ DE SUBVENCIONS DESTINADES A FAMÍLIES EMPADRONADES A VILABLAREIX I EMPRESES ESTABLERTES AL MUNICIPI AMB MOTIU DE LA CRISI SANITÀRIA I ECONÒMICA GENERADA PER LA COVID-19.

El text íntegre de les Bases es troben a la web de l'Ajuntament de Vilablareix (/seu.vilablareix.cat/SeuElectronica/ZonaPublica/Seu/TaulellAnuncis.aspx).

1.- Entitat atorgant
Organisme: Ajuntament de Vilablareix
Dependència que tramita l'expedient: Àrea d’Afers Socials Àrea de Promoció Econòmica

2.- Objecte de la convocatòria
L'objecte d'aquestes bases de subvencions és regular i fixar el conjunt de criteris i condicions, així com el procediment d’atorgament d’una ajuda d’emergència, de caràcter puntual, en règim de concurrència no competitiva, per a les famílies empadronades a Vilablareix i les empreses establertes al municipi que hagin estat afectades per pèrdues d’ingressos econòmics com a conseqüència de les mesures establertes en el marc de l’estat d’alarma decretat per fer front a la COVID-19, segons les següents línies:
	
Línia 1.- adreçada a famílies empadronades a Vilablareix abans del 13/03/2020, per pal·liar la manca o disminució d’ingressos i cobrir les necessitats bàsiques de la unitat familiar de convivència, i alhora, adreçada a la reactivació econòmica dels comerços i serveis del municipi.

Línia 2.- adreçada a establiments, autònoms o empreses que tinguin l’activitat, centre de treball o el domicili fiscal al municipi de Vilablareix, per pal·liar la manca o disminució d’ingressos i contribuir a recuperar la seva activitat empresarial.

Línia 3.- adreçada a establiments, autònoms o empreses que tinguin l’activitat, centre de treball o el domicili fiscal al municipi de Vilablareix, per pal·liar les despeses que han realitzat relacionades amb mesures de seguretat o per adaptar-se a la transformació digital.

Línia 4.- adreçada a establiments, autònoms o empreses que tinguin l’activitat, centre de treball o el domicili fiscal al municipi de Vilablareix, titulars d’activitats amb establiments d’hoteleria i restauració i centres d’estètica que s’hagin vist afectats per allò que disposen els articles 5 i 10 de la Resolució SLT/2546/2020 modificada per la Resolució SLT/2568/2020, de 19 d’octubre i la posterior Resolució SLT/2700/2020, de 29 d'octubre.

3.- Requisits de les persones beneficiàries per a prendre part en la convocatòria.
Els requisits per prendre part a la convocatòria d'aquests ajuts es troben detallats al apartat 5 de les Bases. Cada línia de subvencions té uns requisits específics.

4.- Import de les subvencions
L’import destinat a aquesta convocatòria es troba consignat a l’aplicació pressupostària 231.48013 ajuts i subvencions famílies i empreses COVID -19

5.- Termini de presentació de sol·licituds i justificació
El termini de presentació de les sol·licituds i justificació s’iniciarà l’endemà de l’anunci de la publicació de la present convocatòria en el Butlletí Oficial de la província (BOP) de Girona i finalitzarà als dos mesos naturals des de la data de la publicació de la convocatòria al BOP, ambdós inclosos.

Al transcórrer de forma simultània el termini per presentar al·legacions a les Bases amb el de presentació de sol·licituds, caldrà procedir a la suspensió d'aquest segon termini en el cas que es presentessin al·legacions a les bases.

Les sol·licituds s’hauran de presentar mitjançant el model normalitzat disponible a la Seu electrònica de l'Ajuntament de Vilablareix de forma telemàtica o bé presencialment a l’Oficina d’Atenció al Ciutadà en el cas de les persones físiques.

Es podrà sol·licitar suport per efectuar aquest tràmit a l’Oficina de Promoció Econòmica ubicada a El Rusc.

El model normalitzat de sol·licitud, així com el de tots els documents exigits a les bases es trobaran a la pàgina web municipal, www.vilablareix.cat.

6.- Termini de resolució

El termini màxim per resoldre i notificar la resolució del procediment no podrà excedir de sis mesos, a comptar des de la publicació de la convocatòria.

Vilablareix, 8 de gener de 2021.


L’Alcalde

